ddrg/super_eurlex huggingface dataset:
Komisjoni määrus (EÜ) nr 2520/98,

24. november 1998,

millega muudetakse määrust (EÜ) nr 544/97 seoses Malaisiast imporditud küüslaugu päritolusertifikaatidega

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud komisjoni määrusega (EÜ) nr 2520/97, [2] eriti selle artikli 31 lõiget 2,

ning arvestades, et:

komisjoni 12. juuli 1993. aasta määrusega (EMÜ) nr 1859/93 kolmandatest riikidest imporditud küüslaugu suhtes kohaldatava impordilitsentside süsteemi kohta, [3] muudetud määrusega (EÜ) nr 1662/94, [4] seatakse ühenduses küüslaugu vabasse ringlusse lubamise tingimuseks impordilitsentsi esitamine;

kontrolli tõhustamiseks ja ebatäpsetest dokumentidest põhjustatud kaubandushäirete vältimiseks tuleb komisjoni määruse (EÜ) nr 544/97 [5] alusel teatavatest riikidest küüslaugu importimisel esitada komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [6] viimati muudetud määrusega (EÜ) nr 1677/98 [7]) artiklite 56–62 kohaselt riigi pädevate ametiasutuste välja antud päritolusertifikaat ning vedada sellistest kolmandatest riikidest pärit küüslauk otse ühendusse;

Malaisia ametiasutused on kinnitanud, et Malaisias ei toodeta küüslauku; siiski on vastavalt määrusele (EMÜ) nr 1859/93 esitatud impordilitsentsi taotlusi, mis käsitlevad küüslauku, mille päritolumaaks on märgitud Malaisia; selliste taotluste arv kasvab; pettuse vältimiseks tuleb Malaisia suhtes viivitamata kohaldada määrust (EÜ) nr 544/97;

pettuseoht on ilmne, kuna Malaisias ei toodeta küüslauku; seetõttu ei tuleks käesoleval juhul kohaldada määruse (EÜ) nr 544/97 artiklit 4;

käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Malaisia lisatakse määruse (EÜ) nr 544/97 lisas olevasse kolmandate riikide loetellu.

Artikkel 2

Määruse (EÜ) nr 544/97 artiklit 4 ei kohaldata toodete puhul, mille päritolumaaks on märgitud Malaisia ja mida veetakse ühendusse.

Artikkel 3

Käesolev määrus jõustub Euroopa Ühenduste Teatajas avaldamise päeval.

Olenemata määruse (EÜ) nr 544/97 artiklist 5 kohaldatakse käesolevat määrust alates selle jõustumisest.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. november 1998

Komisjoni nimel

komisjoni liige

Franz Fischler

[1] EÜT L 297, 21.11.1996, lk 1.

[2] EÜT L 346, 17.12.1997, lk 41.

[3] EÜT L 170, 13.7.1993, lk 10.

[4] EÜT L 176, 9.7.1994, lk 1.

[5] EÜT L 84, 26.3.1997, lk 8.

[6] EÜT L 253, 11.10.1993, lk 1.

[7] EÜT L 212, 30.7.1998, lk 18.

--------------------------------------------------
KOMISJONI MÄÄRUS (EÜ) nr 1718/98,

31. juuli 1998,

teatavate kaupade klassifitseerimise kohta kaupade koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifi kohta,[i] viimati muudetud määrusega (EÜ) nr 1048/98,[ii] eriti selle artiklit 9,

ning arvestades, et:

nimetatud määrusele lisatud kaupade koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifikatsiooni;

määrus (EMÜ) nr 2658/87 on sätestanud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise nomenklatuuri suhtes, mis tervikuna või osaliselt sellel põhineb või lisab sellele mis tahes täiendava alajaotuse ning mis on kehtestatud konkreetsete ühenduse sätetega, pidades silmas tariifi ja muude kaubavahetust reguleerivate meetmete kohaldamist;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

on aktsepteeritav, et kolme kuu jooksul võib valdaja vastavalt ühenduse tolliseadustiku kehtestanud nõukogu 12. oktoobri 1992. aasta määruse (EMÜ) nr 2913/92[iii] artikli 12 lõikele 6 jätkuvalt tugineda liikmesriikide tolliasutuste antud siduvale tariifiinformatsioonile kaupade klassifitseerimise kohta kaupade koondnomenklatuuris, mis ei vasta käesoleva määrusega kehtestatud õigustele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad on nüüd klassifitseeritud kaupade koondnomenklatuuris vastavate CN-koodide alla, mis on näidatud nimetatud tabeli 2. veerus.

Artikkel 2

Liikmesriikide tolliasutuste antud siduvale tariifiinformatsioonile, mis ei vasta käesoleva määrusega kehtestatud õigustele, võib jätkuvalt tugineda kolme kuu jooksul vastavalt määruse (EMÜ) nr 2913/92 artikli 12 lõike 6 sätetele.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 31. juuli 1998

Komisjoni nimel

komisjoni liige

Mario MONTI

LISA

Kauba kirjeldus Klassifikatsioon (CN-kood) Põhjus

(1) (2) (3)

Seade digitaalsete satelliidisignaalide vastuvõtmiseks 30 audiokanaliga ja signaalide edastamiseks kaabli kaudu edasistele ühendatud seadmetele. Signaalid võetakse vastu antenniga Seade ei suuda väljundina anda kuuldavat audioprogrammi 8527 39 91 Klassifitseerimise määravad kaupade koondnomenklatuuri tõlgendamise üldeeskirjad 1 ja 6 ning CN-koodide 8527, 8527 39 ja 8527 39 91 sõnastus

[i] EÜT L 256, 7.9.1987, lk 1.

[ii] EÜT L 151, 21.5.1998, lk 1.

[iii] EÜT L 302, 19.10.1992, lk 1.
KOMISJONI MÄÄRUS (EÜ) nr 1661/98,

27. juuli 1998,

teatavate kaupade klassifitseerimise kohta kaupade koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta,[i] viimati muudetud määrusega (EÜ) nr 1048/98,[ii] eriti selle artiklit 9,

ning arvestades, et:

nimetatud määrusele lisatud kaupade koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifikatsiooni;

määrus (EMÜ) nr 2658/87 on sätestanud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise nomenklatuuri suhtes, mis tervikuna või osaliselt sellel põhineb või lisab sellele mis tahes täiendava alajaotuse ning mis on kehtestatud konkreetsete ühenduse sätetega, pidades silmas tariifi ja muude kaubavahetust reguleerivate meetmete kohaldamist;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

on aktsepteeritav, et kolme kuu jooksul võib valdaja vastavalt ühenduse tolliseadustiku kehtestanud nõukogu 12. oktoobri 1992. aasta määruse (EMÜ) nr 2913/92[iii] artikli 12 lõikele 6 jätkuvalt tugineda liikmesriikide tolliasutuste antud siduvale tariifiinformatsioonile kaupade klassifitseerimise kohta kaupade koondnomenklatuuris, mis ei vasta käesoleva määrusega kehtestatud õigustele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad on nüüd klassifitseeritud kaupade koondnomenklatuuris vastavate CN-koodide alla, mis on näidatud nimetatud tabeli veerus 2.

Artikkel 2

Liikmesriikide tolliasutuste antud siduvale tariifiinformatsioonile, mis ei vasta käesoleva määrusega kehtestatud õigustele, võib jätkuvalt tugineda kolme kuu jooksul vastavalt määruse (EMÜ) nr 2913/92 artikli 12 lõike 6 sätetele.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. juuli 1998

Komisjoni nimel

komisjoni liige

Mario MONTI

LISA

Kauba kirjeldus CN-kood Põhjus

1 2 3

Parkimispreparaat anorgaanilistel ühenditel põhineva rohelise pulbrina, mis sisaldab: - ligikaudu 26 % kroomi väljendatuna kroomoksiidina; - ligikaudu 8 % naatriumi ja 17 % väävlit; - leeliselisusega umbes 33 % 3202 90 00 Klassifitseerimise määravad kaupade koondnomenklatuuri tõlgendamise üldeeskirjad 1 ja 6, grupi 28 märkuse 1 punkt a ning CN-koodide 3202 ja 3209 90 00 sõnastus Vt ka HS selgitavaid märkusi I ja I(B) rubriigile 3202

[i] EÜT L 256, 7.9.1987, lk 1.

[ii] EÜT L 151, 21.5.1998, lk 1.

[iii] EÜT L 302, 19.10.1992, lk 1.
Official Journal L 188 , 02/07/1998 P. 0025 - 0025



KOMISJONI MÄÄRUS (EÜ) nr 1406/98, 1. juuli 1998, millega tunnistatakse kehtetuks nõukogu määruse (EÜ) nr 703/98 (millega peatatakse teatavad määruses (EÜ) nr 3066/95 (millega kehtestatakse teatavatele põllumajandustoodetele teatavad soodustused ühenduse tariifikvootide kujul ning nähakse autonoomse üleminekumeetmena ette Euroopa lepingutes sätestatud teatavate põllumajandussoodustuste kohandamine, et võtta arvesse mitmepoolsete kaubandusläbirääkimiste Uruguay voorus sõlmitud põllumajanduslepingut) ettenähtud soodustused) artiklis 1 sätestatud meetmed EUROOPA KOMISJON, võttes arvesse Euroopa Ühenduse asutamislepingut, võttes arvesse nõukogu 17. märtsi 1998. aasta määrust (EÜ) nr 703/98, millega peatatakse teatavad määruses (EÜ) nr 3066/95 (millega kehtestatakse teatavatele põllumajandustoodetele teatavad soodustused ühenduse tariifikvootide kujul ning nähakse autonoomse üleminekumeetmena ette Euroopa lepingutes sätestatud teatavate põllumajandussoodustuste kohandamine, et võtta arvesse mitmepoolsete kaubandusläbirääkimiste Uruguay voorus sõlmitud põllumajanduslepingut) ettenähtud soodustused,1 eriti selle artiklit 2, ning arvestades, et: nõukogu määrusega (EÜ) nr 3066/95,2 viimati muudetud määrusega (EÜ) nr 1595/97,3 kehtestatakse teatavatele põllumajandustoodetele teatavad soodustused ühenduse tariifikvootide kujul ning nähakse autonoomse üleminekumeetmena ette Euroopa lepingutes sätestatud teatavate põllumajandussoodustuste kohandamine, et võtta arvesse mitmepoolsete kaubandusläbirääkimiste Uruguay voorus sõlmitud põllumajanduslepingut; pärast seda kui Tšehhi Vabariik ühepoolselt suurendas teatavate ühendusest pärit põllumajandustoodete imporditollimakse, peatati ühenduse kaubandushuvide kaitsmiseks samal viisil ühepoolselt määrusega (EÜ) nr 703/98 teatavate määrusega (EÜ) nr 3066/95 sätestatud soodustuste kohaldamine; Tšehhi Vabariik on nüüd teatavate põllumajandustoodete imporditollimaksud kehtetuks tunnistanud ning vastastikuse tollirežiimi taastanud; käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 703/98 artiklis 1 sätestatud meetmed tunnistatakse kehtetuks. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. juuli 1998 Komisjoni nimel komisjoni liige Franz FISCHLER _________ 1 EÜT L 98, 31.3.1998, lk 1. 2 EÜT L 328, 30.12.1995, lk 31. 3 EÜT L 216, 8.8.1997, lk 1.
Euroopa Liidu Teataja L 076 , 13/03/1998 Lk 0029 - 0030



Komisjoni määrus (EÜ) nr 575/98, 12. märts 1998, riisi ja purustatud riisi impordilitsentside andmise kohta määruse (EÜ) nr 327/98 artikli 2 lõike 2 kohaselt esitatud taotluste alusel (1998. aasta jaanuari lisaosa) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. veebruari 1998. aasta määrust (EÜ) nr 327/98, millega avatakse teatavad riisi ja purustatud riisi impordi tariifikvoodid ja sätestatakse nende haldamine, [1] eriti selle artikli 5 lõiget 2, ning arvestades, et: määruse (EÜ) nr 327/98 artikli 2 lõikes 2 sätestatakse lisaosa avamine 1998. aasta jaanuari impordilitsentside andmiseks; selle lisaosa impordilitsentside taotlused esitatakse esimese kümne tööpäeva jooksul pärast määruse (EÜ) nr 327/98 jõustumist; lähtuvalt määruse (EÜ) nr 327/98 artikli 5 lõikest 2 peab komisjon 10 päeva jooksul pärast litsentsitaotlustest teatamiseks liikmesriikidele antud tähtaja möödumist otsustama, kui suures ulatuses võib taotlused rahuldada, ning kinnitama järgmise osa alusel saadaolevad kogused; esitatud taotlustes sisalduvate koguste kontrollimine on näidanud, et litsentsid tuleks välja anda taotluses märgitud koguste kohta, mille suhtes on vajaduse korral kohaldatud käesoleva määruse lisas sätestatud vähendusprotsenti, ON VASTU VÕTNUD KÄESOLEVA MÄÄRUSE: Artikkel 1 1. Riisi ja purustatud riisi impordilitsentsid, mille kohta on esitatud taotlus vastavalt määruse (EÜ) nr 327/98 artikli 2 lõikele 2 ja millest on teatatud komisjonile, antakse taotluses märgitud koguste kohta, mille suhtes on vajaduse korral kohaldatud käesoleva määruse lisas sätestatud vähendusprotsenti. 2. Järgmise osa alusel saadaolevad kogused on sätestatud käesoleva määruse lisas. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. märts 1998 Komisjoni nimel komisjoni liige Franz Fischler [1] EÜT L 37, 11.2.1998, lk 5. -------------------------------------------------- LISA Taotletavate koguste suhtes kohaldatavad vähendusprotsendid ja järgmise osa alusel saadaolevad kogused: i) artikli 2 lõike 2 punktis i nimetatud kogus: CN-koodi 100630 alla kuuluv poolkroovitud ja kroovitud riis Päritolu | Vähendusprotsent | 1998. aasta aprilli osa alusel saadaolev kogus (tonnides) | Tai | 0 | 7875 | ii) artikli 2 lõike 2 punktis ii nimetatud kogus: CN-koodi 10064000 alla kuuluv purustatud riis Päritolu | Vähendusprotsent | 1998. aasta juuli osa alusel saadaolev kogus (tonnides) | Tai | 0 | 28240 | Austraalia | 75 | 6457 | Guyana | 0 | 8503 | Ameerika Ühendriigid | 0 | 3641 | Muu päritolu | 90,7616 | 7240 | --------------------------------------------------
Komisjoni määrus (EÜ) nr 496/98,

27. veebruar 1998,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2509/97, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifitseerimist;

määrus (EMÜ) nr 2658/87 on sätestanud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise nomenklatuuri suhtes, mis tervikuna või osaliselt sellel põhineb või sellele mis tahes täiendava alajaotuse lisab ning mis on kehtestatud ühenduse erisätetega, pidades silmas tariifi- ja muude kaubavahetust reguleerivate meetmete kohaldamist;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

on asjakohane, et kolme kuu jooksul võib siduva tariifiinformatsiooni valdaja vastavalt ühenduse tolliseadustiku kehtestanud nõukogu 12. oktoobri 1992. aasta määruse (EMÜ) nr 2913/92, [3] viimati muudetud määrusega (EÜ) nr 82/97, [4] artikli 12 lõikele 6 jätkuvalt tugineda liikmesriikide tolliasutuste antud siduvale tariifiinformatsioonile kaupade klassifitseerimise kohta kaupade koondnomenklatuuris, mis ei vasta käesoleva määrusega kehtestatud õigustele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatavale siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. veebruar 1998

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 345, 16.12.1997, lk 44.

[3] EÜT L 302, 19.10.1992, lk 1.

[4] EÜT L 17, 21.1.1997, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

l | 2 | 3 |

Metüülbromiid, millele on lisatud väheses koguses kloorpikriini (2 % massist), jaemüügiks pakendamata. | 29033033 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 29 märkuse 1 punktiga g ning CN-koodide 2903, 290330 ja 29033033 sõnastusega. Vt ka HSi selgitavaid märkusi grupi 29 üldosa A punkti 6 kohta. |

--------------------------------------------------
Euroopa Liidu Teataja L 018 , 23/01/1998 Lk 0007 - 0007



Komisjoni määrus (EÜ) nr 152/98, 22. jaanuar 1998, milles sätestatakse nõukogu määruse (EÜ) nr 2006/97 (milles sätestatakse teatavad Marokost pärit oliiviõli impordi erikorra rakenduseeskirjad) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 9. oktoobri 1997. aasta määrust (EÜ) nr 2006/97, milles sätestatakse teatavad Marokost pärit oliiviõli impordi erikorra rakenduseeskirjad, [1] eriti selle artiklit 4, võttes arvesse nõukogu 22. detsembri 1994. aasta määrust (EÜ) nr 3290/94 mitmepoolsete kaubandusläbirääkimiste Uruguay voorus sõlmitud kokkulepete rakendamiseks vajalike kohanduste ja üleminekumeetmete kohta põllumajandussektoris [2] (viimati muudetud määrusega (EÜ) nr 1161/97 [3]), eriti selle artiklit 3, määruse (EÜ) nr 2006/97 artikli 2 lõikes 2 ettenähtud tollimaksumäära vähendamist kohaldatakse oliiviõli impordi suhtes, mille puhul importija tõendab importimisel, et ekspordi erimaks kajastub impordihinnas; eespool nimetatud korra kohaldamisel tuleks ette näha, et importija tõendab kõnealuse maksu tagasimaksmist eksportijale; komisjoni määrus (EÜ) nr 2146/95, [4] viimati muudetud määrusega (EÜ) nr 1163/97, [5] mis on muuhulgas seotud Marokost pärit oliiviõli impordi erikorra üleminekukohandustega, näeb ette sätted selle korra kohaldamiseks; kuna käesolevas määruses sätestatakse üksikasjalikud rakenduseeskirjad, tuleks need sätted kehtetuks tunnistada; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EÜ) nr 2006/97 artikli 2 lõigetes 2 ja 3 ettenähtud korda kohaldatakse impordi suhtes, mille puhul importija tõendab vabasse ringlusse suunamise deklaratsiooni aktsepteerimisel, et ekspordi erimaks kajastub impordihinnas ja ühendusse importimisel mahaarvatav maks on eksportijale tagasi makstud kõnealuse määruse artikli 2 lõikes 2 ettenähtud ulatuses. 2. Lõikes 1 osutatud tõend võib olla tolli aktsepteeritav haldus-, äri- või pangadokument. 3. Käesolevas määruses tähendab "eksportija" Maroko sertifikaadis EUR.1 märgitud isikut. Artikkel 2 Käesolevaga tunnistatakse kehtetuks määrus (EÜ) nr 2146/95. Artikkel 3 Käesolev määrus jõustub päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. jaanuar 1998 Komisjoni nimel komisjoni liige Franz Fischler [1] EÜT L 284, 16.10.1997, lk 13. [2] EÜT L 349, 31.12.1994, lk 105. [3] EÜT L 169, 27.6.1997, lk 1. [4] EÜT L 215, 9.9.1995, lk 1. [5] EÜT L 169, 27.6.1997, lk 4. --------------------------------------------------
Euroopa Liidu Teataja L 120 , 23/04/1998 Lk 0013 - 0013



Komisjoni määrus (EÜ) nr 846/98, 22. aprill 1998, millega kohandatakse nõukogu määrust (EÜ) nr 2008/97 ja tunnistatakse kehtetuks määrus (EÜ) nr 151/98 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 9. oktoobri 1997. aasta määrust (EÜ) nr 2008/97, milles sätestatakse teatavad Türgist pärit oliiviõli ja teatavate teiste põllumajandussaaduste ja -toodete impordi erikorra rakenduseeskirjad, [1] eriti selle artiklit 8, ning arvestades, et: EÜ-Türgi assotsiatsiooninõukogu 25. veebruari 1998. aasta otsuses nr 1/98 põllumajandussaaduste ja -toodetega kauplemise korra kohta [2] kehtestatakse muu hulgas Türgist pärit oliiviõli impordi sooduskord, mida kohaldatakse 1. jaanuarist 1998; määruses (EÜ) nr 2008/97 sätestatakse, et kui assotsieerumislepinguga ettenähtud erikorra tingimusi, eriti määrasid, muudetakse või kui sõlmitakse uus leping, peab komisjon kõnealuse määruse kohandused vastu võtma nõukogu määruse nr 136/66/EMÜ [3] (viimati muudetud määrusega (EÜ) nr 1581/96 [4]) artiklis 38 sätestatud korras; EÜ-Türgi assotsiatsiooninõukogu otsuses nr 1/98 sätestatud oliiviõli Türgist importimise erikorraga kohandatakse eelkõige tollimaksude vähendamist, mida kohaldatakse 1. jaanuarist 1998; määrust (EÜ) nr 2008/97 tuleks vastavalt kohandada, inkorporeerides kõnealused vähendused vastavalt EÜ-Türgi assotsiatsiooninõukogu otsusele nr 1/77 [5] sätestatud summade asemel; EÜ-Türgi assotsiatsiooninõukogu otsuses nr 1/98 sätestatud oliiviõli Türgist importimise erikorra tingimused ei näe tollimaksu vähendamiseks ette ekspordi erimaksu kohaldamist Türgis; seetõttu tuleb kehtetuks tunnistada komisjoni määrus (EÜ) nr 151/98 [6]; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ) nr 2008/97 järgmiselt. 1. Artikli 2 lõikes 1 asendatakse fraas "0,7245 eküüd 100 kilogrammi kohta" fraasiga "10 %". 2. Artikli 2 lõiked 2 ja 3 jäetakse välja. 3. Artikli 3 lõigetes 1 ja 2 asendatakse vastavalt fraasid "3,723 eküüd 100 kilogrammi kohta" ja "7,003 eküüd 100 kilogrammi kohta" fraasiga "5 %". Artikkel 2 Käesolevaga tunnistatakse kehtetuks määrus (EÜ) nr 151/98. Artikkel 3 Käesolev määrus jõustub selle Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. aprill 1998 Komisjoni nimel komisjoni liige Franz Fischler [1] EÜT L 284, 16.10.1997, lk 17. [2] EÜT L 86, 20.3.1998, lk 1. [3] EÜT 172, 30.9.1966, lk 3025/66. [4] EÜT L 206, 16.8.1996, lk 11. [5] EÜT L 278, 29.10.1977, lk 13. [6] EÜT L 18, 23.1.1998, lk 6. --------------------------------------------------